PRILOG 2. Obrazac Izjave o odgovornosti prijavitelja

**IZJAVA**

Ja, **[Ime i prezime]**, u funkciji prijavitelja projekta na projektu **„[Naziv projekta]“** kojeg Sveučilište u Splitu prijavljuje na natječaj **[unijeti naziv natječaja, npr. Ulaganje u znanost i inovacije]**, potvrđujem kako sam proučio/la natječajnu dokumentaciju i da sam upoznat/a sa sadržajem projektnog prijedloga i svim obvezama koje proizlaze iz istog ukoliko dođe do sklapanja Ugovora o financiranju, a odnose se na razdoblje provedbe Projekta i na razdoblje od najmanje pet godina nakon završetka provedbe Projekta ili drugo razdoblje u kojem postoji obveza izvješćivanja o projektu, osim ako izmjene Ugovora u kasnijim fazama ne budu zahtijevale drugačije, a osobito s pravilima i obvezama u vezi s:

* raspodjelom radnog vremena zaposlenika i vođenjem evidencija o radnom vremenu sukladno zakonodavstvu Republike Hrvatske, općim aktima Sveučilišta u Splitu i pravilima natječaja - Obvezom sufinanciranja i upravljanja financijama u projektu (planiranje i namjensko trošenje, i dr.)
* ostvarenjem pokazatelja
* osiguravanjem vidljivosti i obvezama izvješćivanja te ostalim obvezama koje proizlaze iz Projekta, a u gornjem popisu nisu izrijekom navedene.

Suglasan sam da podatke i ostalu dokumentaciju o radnom odnosu i plaći koriste djelatnici Ureda za projekte Sveučilišta u Splitu isključivo za potrebu prikupljanja projektne dokumentacije i projektnog izvještavanja.

Upoznat/a sam s odredbama Statuta Sveučilišta u Splitu o potrebi prethodne suglasnosti Senata odnosno rektora za poduzimanje pravnih radnji rektora u vrijednosti iznad iznosa određenih Statutom Sveučilišta u Splitu. Upoznat/a sam da pojam pravne radnje u vrijednosti iznad iznosa određenih Statutom Sveučilišta u Splitu uključuje vrijednost udjela proračuna na pojedinom projektu, kao i moguću odgovornost u navedenom iznosu u slučaju povrede pravila Projekta, pozitivnih propisa Republike Hrvatske ili općih akata Sveučilišta u Splitu. Stoga se obvezujem prije konačnog podnošenja projektne prijave, sklapanja ugovora ili drugog načina iskazivanja spremnosti Sveučilišta u Splitu na preuzimanje obveza na Projektu, pravovremeno podnijeti Projekt na potrebnu suglasnost Senatu Sveučilišta u Splitu, sukladno Statutu Sveučilišta u Splitu. Obvezujem se podatke o provedbi projekta uključiti u godišnja izvješća o radu i poslovanju sukladno Statutu i općim aktima.

Potvrđujem da ću u provedbi Projekta, u skladu sa svojim zadaćama i ovlastima, postupati pažnjom dobrog stručnjaka i poduzimati sve potrebne radnje s ciljem savjesnog izvršavanja zadataka i poštivanja pravila i obveza na Projektu, pozitivnih propisa Republike Hrvatske i općih akata Sveučilišta u Splitu. Potvrđujem da ću svojim postupcima čuvati ugled institucije i Projekta te da ću paziti da svojom krivnjom ili krajnjom nepažnjom ni na koji način ne pridonesem nastanku štete za instituciju i Projekt, kao i da ću iste nastojati spriječiti uz pravovremeno obavještavanje nadležnih osoba na Sveučilištu u Splitu.

Prijavitelj projekta: [upisati Ime i prezime]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U Splitu, /datum/